open-index/open-wikipedia-markdown huggingface dataset:
எருசலேமின் சுவர்கள்

**எருசலேமின் சுவர்கள்** அல்லது **எருசலேமின் மதில்கள்** () யெரூசலம் பழைய நகரால் சுழப்பட்டுள்ளது (ஏறக்குறைய 1&nbsp;km²). இச்சுவர்கள் 1535 முதல் 1538 வரையான காலப்பகுதியில், முதலாம் சுலைமானின் கட்டளைக்கு ஏற்ப ஓட்டமான் பேரரசு எருசலேமை ஆட்சி செய்தபோது கட்டப்பட்டன.

சுவரின் நீளம் 4,018 மீட்டர்கள் (2.4966 மைல்), அதன் சராசரி உயரம் 12 மீற்றர்கள் (39.37 அடி) மற்றும் அதன் சராசரி தடிப்பு 2.5 மீற்றர்கள் (8.2 அடி). இச்சுவர் 34 கண்காணிப்புக் கோபுரங்களையும் 8 வாயில்களையும் கொண்டுள்ளது.

1981 இல் யெரூசலம் பழைய நகருடன் சேர்த்து யுனெஸ்கோவின் உலகப் பாரம்பரியக் களம் பட்டியலில் சேர்க்கப்பட்டது.

எருசலேமின் சுவர்கள் அந்நகரின் எல்லைகளைப் பாதுகாக்கவே கட்டப்பட்டது. தற்போது சுற்றுலாப்பயணிகளின் கவனத்தை ஈர்க்கின்றது.

## உசாத்துணை

## இவற்றையும் பார்க்க
*பழைய நகர் (யெரூசலம்)
*மேற்குச் சுவர்

பகுப்பு:யூதம்
பகுப்பு:எருசலேம்
கூட்டமைப்புக் கோப்பை (இந்தியா)

**கூட்டமைப்புக் கோப்பை** (*Federation Cup (India)* - Fed Cup) என்பது இந்தியாவில் ஆண்டுதோறும் நடைபெறும் கால்பந்துப் போட்டியாகும்.  இது *தோற்றால்-வெளியே* (Knockout) முறையில் நடத்தப்படுகிறது.  இப்போட்டி 1977-ஆம் ஆண்டு தொடங்கப்பட்டது.  1996-இல் *தேசிய கால்பந்துக் கூட்டிணைவு* (NFL, தற்போது ஐ-கூட்டிணைவு) தொடங்கப்படுவதற்கு முன்புவரை, இப்போட்டியே தேசிய அளவில் முதன்மையான கழக கால்பந்துப் போட்டியாகும்.  இப்போது, ஐ-கூட்டிணைவுக்கு அடுத்தபடியாக மிக முக்கியமான போட்டியாக இதுவுள்ளது.  மேலும், ஐ-கூட்டிணைவின் *கூட்டிணைவுக் கோப்பை*யாக இப்போட்டி உள்ளது.  இதில் வாகைசூடும் அணி கண்ட அளவிலான போட்டியான ''ஏஎப்சி கோப்பையில் ஆடுவதற்குத் தகுதி பெறுகிறது.

## மேலும் பார்க்க

*ஐ-கூட்டிணைவு
*இந்திய கால்பந்து சங்கக் கேடயம்
*டியூரான்டு கோப்பை
*ரோவர்சு கோப்பை

## வெளியிணைப்புகள்
* AIFF official website
* [India page on official [ஆசிய கால்பந்துக் கூட்டமைப்பு|AFC] website] 
* Federation Cup 2008 photos at Mango Peel 
* Rec.Sport.Soccer Statistics Foundation website

பகுப்பு:இந்தியாவில் கால்பந்துப் போட்டிகள்
இந்திய கால்பந்து சங்கக் கேடயம்

**இந்திய கால்பந்து சங்கக் கேடயம்** (*IFA Shield*) என்பது இந்திய கால்பந்து சங்கத்தால் (மேற்கு வங்கத்தின் கால்பந்துக் கூட்டமைப்பு) ஒவ்வோராண்டும் நடத்தப்படும் கால்பந்துப் போட்டியாகும்.  இது 1893-ஆம் ஆண்டு தொடங்கப்பபட்டது.  இங்கிலாந்தின் எஃப் ஏ கோப்பை, இசுக்காட்லாந்தின் எஃப் ஏ கோப்பை மற்றும் இந்தியாவின் டியூரான்டு கோப்பைக்கு அடுத்து இதுவே உலகின் மிகப் பழைய கழக கால்பந்துப் போட்டியாகும்.  

## வெளியிணைப்புகள்
* IndianFootball.Com - India's premier football site

பகுப்பு:இந்தியாவில் கால்பந்துப் போட்டிகள்
இந்திய கால்பந்து சங்கம்

}}
|}

**இந்திய கால்பந்து சங்கம்** (*Indian Football Association*-IFA, வங்காள மொழி : ভারতীয় ফুটবল এসোসিয়েশন) என்பது மேற்கு வங்க மாநிலத்தில், இந்தியா, சங்க கால்பந்துப் போட்டிகளை கட்டுப்படுத்தும், நிர்வகிக்கும் அமைப்பாகும்.  இதுவே இந்தியாவின் மிகப் பழமையான கால்பந்து சங்கமாகும்.  இது 1893-இல் ஆரம்பிக்கப்பட்டது.  இதன் நிறுவனர்களில் அப்போதைய இங்கிலாந்து தேசிய கால்பந்து அணி வீரரான *எல்ஃபின்ஸ்டோன் ஜாக்சனும்* ஒருவராவார்.  மிக்சிகன் மாநில பல்கலைக்கழகத்தின் ஆப்பிரிக்க வரலாற்றுப் பேராசிரியரான பீட்டர் அலெகி என்பாரின் கூற்றுப்படி, வெள்ளையரல்லாதோர் வாழும் நாடுகளில் நிறுவப்பட்ட கால்பந்துக்கான முதல் கூட்டமைப்பாகும். 

பெயருக்கு முற்றிலும் மாறாக இவ்வமைப்பு இந்தியாவில் நடைபெறும் கால்பந்து போட்டிகளை நிர்வகிப்பதில்லை, அப்பணியை அனைத்து இந்திய கால்பந்துக் கூட்டமைப்பு செய்கிறது.  ஆனாலும், அனைத்து இந்திய கால்பந்துக் கூட்டமைப்பு நிறுவப்படுவதற்கு முன்பு இவ்வமைப்பே இந்தியாவில் கால்பந்துப் போட்டிகளை நிர்வகித்தது.  ஏனெனில், அப்போது இவ்வமைப்பு ஆங்கிலேயர்களால் நிர்வகிக்கப்பட்டது மற்றும் இங்கிலாந்தின் கால்பந்து சங்கத்தோடு இணைந்திருந்தது.  

1937-இல் அனைத்து இந்திய கால்பந்துக் கூட்டமைப்பு நிறுவப்பட்டதில் முக்கியப் பங்காற்றியது.

இவ்வமைப்பு கல்கத்தா கால்பந்துக் கூட்டிணைவு மற்றும் இந்திய கால்பந்து சங்கக் கேடயம் போன்ற போட்டிகளை நடத்துகிறது.

## உசாத்துணைகள்

## வெளியிணைப்புகள்
*இந்திய கால்பந்து சங்கத்தின் அதிகாரபூர்வ இணையதளம்

பகுப்பு:கால்பந்தாட்ட அமைப்புகள்
ரோவர்சு கோப்பை

**ரோவர்சு கோப்பை** (*Rovers Cup*) என்பது இந்தியாவில் நடத்தப்படும் கால்பந்துப் போட்டியாகும்.  இப்போட்டி 1891-இல் பிரிட்டிசு கால்பந்து ஆர்வலர்களால் பாம்பேயில், தற்போது மும்பை, தொடங்கப்பட்டது.  இது டியூரான்டு கோப்பைக்கு அடுத்தபடியாக மிகப் பழமையான இந்தியக் கால்பந்துப் போட்டியாகவிருந்தது.  ஆனால், தற்போது இக்கோப்பைக்கான போட்டிகள் நடத்தப்படுவதில்லை.  கடைசியாக 2000-01 பருவத்தில் நடத்தப்பட்டது, அதில் மோகுன் பகன் அணியினர் சர்ச்சில் பிரதர்சு விளையாட்டுக் கழக அணியை 2-0 என்ற இலக்கு கணக்கில் வீழ்த்தி வாகைசூடினர்.  *மேற்கிந்திய கால்பந்து சங்கம்* (Western India Football Association-WIFA) இக்கோப்பையை மீண்டும் நடத்துவதற்கான முயற்சிகளை செய்து வருகிறது.

## உசாத்துணைகள்

பகுப்பு:இந்தியாவில் கால்பந்துப் போட்டிகள்
ஐ-கூட்டிணைவு

**ஐ-கூட்டிணைவு** (*I-League*) என்பது இந்தியாவின் கால்பந்து கழகங்களுக்கான கூட்டிணைவுத் தொடராகும்.  இந்திய கால்பந்துக் கூட்டிணைவுத் தொகுதியில் இதுவே முதன்மையானது.  இதில் 13 அணிகள் பங்குபெறுகின்றன.  ஆண்டுதோறும் இரண்டு அணிகள் தகுதியிறக்கம் மற்றும் தகுதியேற்றம் (இரண்டாம் கோட்ட ஐ-கூட்டிணைவோடு) செய்யப்படும்.  ஒவ்வொரு பருவமும் அக்டோபர் மாதம் தொடங்கி மே மாதத்தில் முடிவுறும்.  ஒவ்வொரு அணியும் 26 போட்டிகள் விளையாடும், மொத்தமாக 182 போட்டிகள் நடைபெறும்.  2006-இல் *தேசிய கால்பந்துக் கூட்டிணைவு* நிறுத்தப்பட்டு *ஓ என் ஜி சி ஐ-கூட்டிணைவாக* தொடங்கப்பட்டது.

2006-07 பருவத்தில் ஐ-கூட்டிணைவு தொடங்கப்பட்டதிலிருந்து மூன்று அணிகள் கூட்டிணைவை வென்றுள்ளன.  மொத்தம் 16 அணிகள் ஐ-கூட்டிணைவில் பங்கேற்றுள்ளன.  
*டெம்போ (3 பட்டங்கள்)
*சர்ச்சில் பிரதர்சு விளையாட்டுக் கழகம் (1 பட்டம்)
*சால்கோஆகார் விளையாட்டுக் கழகம் (1 பட்டம்)

பகுப்பு:இந்தியாவில் கால்பந்துப் போட்டிகள்
ராஜ்மாதா ஜிஜாபாய் கோப்பை

**இந்திய மகளிர் கால்பந்து வாகைத்தொடர்** (*India women's football championship*) என்பது இந்தியாவில் நடத்தப்படும் உயர்தர தொழில்முறை மகளிர் கால்பந்துக் கூட்டிணைவாகும்.  இது 1991-இல் தொடங்கப்பட்டது.  இதில் 25 அணிகள் பங்கேற்கின்றன.

இது அனைத்து இந்திய கால்பந்துக் கூட்டமைப்பால் நடத்தப்பட்டு அதனாலேயே வாகையர்க்கான கோப்பை வழங்கப்படுகிறது.  இவ்வாகைத்தொடர் கூட்டிணைவு மற்றும் தோற்றால்-வெளியே அமைப்புமுறையில் அமைந்துள்ளது.

## வெளிப்புற இணைப்புகள்
* Official website 

பகுப்பு:இந்தியாவில் கால்பந்துப் போட்டிகள்
20 வயதுக்குட்பட்டோருக்கான ஐ-கூட்டிணைவு

**20 வயதுக்குட்பட்டோருக்கான ஐ-கூட்டிணைவு** (*I-League U20*) என்பது ஐ-கூட்டிணைவில் பங்குபெறும் அணிகளின் இளையோர் அணிகளுக்காக நடத்தப்படும் கூட்டிணைவுத் தொடராகும்.  இது 2011-இல் தொடங்கப்பட்டது.  *ஜெசிடி* அணி 2011-ஆம் ஆண்டு இக்கோப்பையை வென்றது.  2012-இல் *புனே கால்பந்துக் கழக மன்ற* அணி வென்றது.  அனைத்து இந்திய கால்பந்துக் கூட்டமைப்பு இப்போட்டிகளை நடத்துகிறது.

## மேலும் பார்க்க
*ஐ-கூட்டிணைவு
*அனைத்து இந்திய கால்பந்துக் கூட்டமைப்பு

பகுப்பு:இந்தியாவில் கால்பந்துப் போட்டிகள்
இந்திய மேன்மைக் கோப்பை

**இந்திய மேன்மைக் கோப்பை** (*Indian Super Cup* அல்லது நிதியாதரவு காரணங்களுக்காக *ஓஎன்ஜிசி இந்திய மேன்மைக் கோப்பை*) என்பது இந்தியாவில் ஒவ்வோராண்டும் நடைபெறும் கழகக் கால்பந்துப் போட்டியாகும்.  இது ஐ-கூட்டிணைவு வெற்றியாளர்களுக்கும் கூட்டமைப்புக் கோப்பை வெற்றியாளர்களுக்கும் இடையே நடத்தப்படுகிறது.  ஒருவேளை ஐ-கூட்டிணைவு வாகையர்களே கூட்டமைப்புக் கோப்பையையும் வென்றிருந்தால் ஐ-கூட்டிணைவில் இரண்டாம் இடம் பெற்றோர் விளையாடுவர்.  வாகையருக்கு ஒரு கேடயம் பரிசுக் கோப்பையாக வழங்கப்படும்.  அணியின் ஒவ்வொரு வீரருக்கும் பதக்கமும் பரிசளிக்கப்படும். 

இப்போட்டியின் தற்போதைய வாகையர் கிங்ஃபிஷர் ஈஸ்ட் பெங்கால் அணியினராவர்.  அவர்கள் இறுதியாட்டத்தில் சால்கோஆகார் விளையாட்டுக் கழகத்தை பெனால்டியில் 9-8 என்ற கணக்கில் தோற்கடித்தனர்.

## உசாத்துணைகள்

பகுப்பு:இந்தியாவில் கால்பந்துப் போட்டிகள்
பகானி குயாய்ரா

**பகானி குயாய்ரா** பகானி உற்பத்தியாளர்களால் உற்பத்தி செய்யப்பட்ட ஒரு மைய-இயந்திர விளையாட்டு தானுந்து. இதன் முன்னைய வகை சொன்டாவிற்கு அடுத்ததான இதன் விலை £850,000 ($1,150,000) ஆக 2013இல் விற்பனைக்கு வரும்போது காணப்படும். தென் அமெரிக்க இறக்கை கடவுள் எனப்படும் குயாய்ரா-டாடா என்பதன் பெயரிலிருந்து இது பெயர் பெற்றது.

## செயல்திறன்
குயாய்ரா இரட்டை-வலு மேர்சிடஸ்-ஏஎம்யி 60° வி12 இயந்திரத்தைப் பயன்படுத்துகிறது. குயாய்ராவின் 6.0 லீட்டர் இயந்திரம் (எம்158) 700 க்கு மேலான குதிரைவலுவையும்  முறுக்குதிறனையும் உற்பத்தி செய்கிறது. இதன் உச்ச வேகம்    ஆகவும் 3.3 வினாடிகளில் இது மணிக்கு  மைல் வேகத்தையும் அடையும். பிரேலி சக்கரங்களைப் பாவித்து இது  வேகத்தில் 1.5கி நிலைநிற்றல் கொள்ளளவுடையது.

## உசாத்துணை

## வெளி இணைப்புகள்

*Official website 
*Pagani Huayra

பகுப்பு:தானுந்துகள்
புதியமாதவி (எழுத்தாளர்)

**புதியமாதவி** மகாராட்டிர மாநிலத் தலைநகர் மும்பையைச் சேர்ந்த தமிழ் எழுத்தாளர். தமிழ் சிற்றிதழ்களிலும் இணைய இதழ்களிலும் அதிகமாக சமகால அரசியல், பெண்ணியம் குறித்து தொடர்ந்து எழுதி வருபவர்.

## வாழ்க்கைச் சுருக்கம்
மும்பையில் பிறந்து வளர்ந்த புதியமாதவியின் இயற்பெயர் மல்லிகா. மும்பையில் வாழ்ந்து வரும் இவரது சொந்தவூர் திருநெல்வேலி. மதுரை காமராசர் பல்கலைக்கழகத்தில் முதுகலை பட்டம் பெற்று மும்பை ஹாங்காங், ஷங்கய் பன்னாட்டு வங்கியில் 22 ஆண்டுகள் பணி செய்து விருப்ப ஓய்வு பெற்றவர்.

## எழுதிய நூல்கள்
### கவிதைத் தொகுப்புகள்
*சூரியப்பயணம்
*ஹேராம்
*நிழல்களைத் தேடி
*ஐந்திணை
*செங்காந்தள்
*மௌனத்தின் பிளிறல்
*பாலைத்திணை
*அவள்களின் நாட்குறிப்புகள்
*ஃ கவிதைகள்

### சிறுகதைத் தொகுப்புகள்
*மின்சார வண்டிகள்
*புதிய ஆரம்பங்கள்
*தனியறை
*பெண்வழிபாடு
*ரசூலின் மனைவியாகிய நான்
* ஐவருமாய்

### நாவல்கள்
*பச்சைக்குதிரை
*சிறகொடிந்த வலசை
* மக்ஃபி
* ரசூலின் மனைவியாகிய நான்.

### கட்டுரைத் தொகுப்புகள்
*சிறகசைக்கும் கிளிக்கூண்டுகள்
*மழைக்கால மின்னலாய்
*ஊமைத் தசும்புகள்
*செய்திகளின் அதிர்வலைகள்
*பெண்ணுடல் பேராயுதம்
*சைத்யபூமி
*பண்பில் ஆண்மை
*கவிதை இயல்

### மொழியாக்கம்
*கதவுகள் திறக்கும் வானம் (இந்தியப் பெண்கவிஞர்களின் கவிதைகள் தமிழாக்கம்)
*HORSELEAP  (பச்சைக்குதிரை நாவல் ஆங்கில மொழியாக்கம்)
*KALAKILLAकालकिल्ल  (புதியமாதவியின் கவிதைகள் - மராத்தி மொழியாக்கம்)
### தொகுப்பு நூல்
*சங்கமி - பெண்ணிய உரையாடல்கள் (ஊடறு றஞ்சி -சுவிஸ், புதியமாதவி - இந்தியா)

## விருதுகள்
*கவிதைகளுக்காக கவிஞர் சிற்பி இலக்கிய விருது ( நிழல்களைத் தேடி )
*சிறுகதைகளுக்காக மணல்வீடு களரி இலக்கிய விருது (புதிய ஆரம்பங்கள்)
*சிறுகதைக்களுக்காக பெரியார் பேரவை விருது (மின்சாரவண்டிகள் )
*ஜெயந்தன் படைப்பிலக்கிய விருது (பெண்வழிபாடு )
*புதுக்கோட்டை புத்தகத் திருவிழா - சிறந்த புதினம் விருது ( பச்சைக்குதிரை)
* செளமா இலக்கிய விருது (பச்சைக்குதிரை)
* மா.வி. ப. க . விருது (ரசூலின் மனைவியாகிய நான்)
*கவண் கவிதை விருது (அவள்களின் நாட்குறிப்புகள்)
* தமிழ் இலெமுரியா அறக்கட்டளையின் பேரறிஞர் அண்ணா விருது 
* எழுத்து அறக்கட்டளையின் முதல் கவிதை புத்தகம்  - மெளனத்தின் பிளிறல்
* தமுஎகச சிறந்த பெண் படைப்பாளுமை விருது.(2022)
* எழூச்சித் தமிழர் இளவந்திகை இலக்கிய விருது 2025.- பெண்ணெழுத்து புதியமாதவி

 ==மேற்கோள்கள் ==:

1) புதியமாதவி நேர்காணல்
கீற்று இதழ் 19/2/2010

2)புதியமாதவி குரல். - லுணுக்கலை ஶ்ரீ
தினக்குரல் இலங்கை
07/6/2015

3) கண்ணுக்குத் தெரியாத கண்ணாடி கதவுகள் - குங்குமம் தோழி.01/9/2016

4)இலக்கிய அரசியல்
- இலக்கியவேல் இதழ் பிப் 2019

5)இருவேறு உலகத்து இயற்கை - பழமலய் - கணையாழி டிச 2003.

6)விடுதலை அரசியல் - புதிய மாதவியின் ஹேராம் - கவிதாசரண்.

7) இந்தியாவின் சிறப்பு அதன் பன்முகத்தன்மை - புதிய மாதவி
நக்கீரன் இனிய உதயம்-  ஜன2024.

8)தமிழ்க்கவிதை இயல் 
ஆதிகலைக்கோல் - டிச 8, 2024

9) பெண்ணும் எழுத்தும் 
இலக்கியவெளி - பேரா.பிரேமா
22/11/2025

10)புதியமாதவி நாவல்கள் - பேரா. நா.ஜிதேந்திரன் திருவனந்தபுரம்
அரண் ஆய்விதழ் ஜன 2026

11) புதிய மாதவி எழுத்தும் வாழ்க்கையும்.
 LALIT - மராத்தி இதழ் - மே 2011

பகுப்பு:தமிழ் எழுத்தாளர்கள்
அறிவியல் குறியீடு

**அறிவியல் குறியீடு** (இலங்கை வழக்கு: விஞ்ஞானமுறைக் குறிப்பீடு, *Scientific Notation*) என்பது சாதாரண தசமக் குறிப்பீட்டு முறையில் எழுதமுடியாத மிகப்பெரிய அல்லது மிகச்சிறிய எண்களை எழுதப் பயன்படுத்தப்படும் ஒரு முறையாகும். அறிவியல் குறியீடு பல பயனுள்ள அம்சங்களைக் கொண்டுள்ளது. இது பெரும்பாலும் கணிப்பான்களில் பயன்படுத்தப்படுகிறது. மேலும், விஞ்ஞானிகள், பொறியியலாளர்கள் மற்றும் கணிதவியலாளர்களாலும் இது பயன்படுத்தப்படுகிறது.

அறிவியல் குறியீட்டில் எல்லா இலக்கங்களும் பின்வரும் வடிவில் எழுதப்படும்.
:a \times 10^b
(பத்தின் bயாம் அடுக்கின் a மடங்கு),இங்கு அடுக்கு b ஒரு முழுவெண்ணும், குணகம் a யாதுமொரு மெய்யெண்ணுமாகும்.

## மேற்கோள்கள்

பகுப்பு:அளவுக் குறியீடுகள்
பகுப்பு:எண்கள்
தெற்காசிய கால்பந்துக் கூட்டமைப்பு

**தெற்காசிய கால்பந்துக் கூட்டமைப்பு** (*South Asian Football Federation*-SAFF) என்பது 1997-இல் தொடங்கப்பட்ட கால்பந்து ஆடுகின்ற தெற்காசிய நாடுகளின் கால்பந்துக் கூட்டமைப்பு ஆகும்.  இதன் தொடக்க உறுப்பினர்கள்: இந்தியா, மாலத்தீவுகள், நேபாளம், பாகிஸ்தான் மற்றும் இலங்கை.  2000-ஆம் ஆண்டில் பூடான் உறுப்பினராக இணைந்தது.  2005-இல் ஆப்கானிஸ்தான் இணைந்தது. 

## உறுப்பு சங்கங்கள்
*  1997
*  1997
*  1997
*  1997
*  1997
*  1997
*  2000
*  2005

## தெற்காசிய கால்பந்துக் கூட்டமைப்பு வாகைத்தொடர்

இப்போட்டியை (*SAFF Championship*) தெற்காசிய கால்பந்துக் கூட்டமைப்பு நடத்துகிறது.  இது இரண்டு ஆண்டுகளுக்கு ஒருமுறை நடைபெறுகிறது.  இதன் முந்தைய பெயர், *தெற்காசி கால்பந்துக் கூட்டமைப்பு தங்கக் கோப்பை* ஆகும்.  இதன் நடப்பு வாகையர் இந்திய கால்பந்து அணியினர் ஆவர்.  கடைசியாக நடைபெற்ற வாகைத்தொடரின் இறுதிப் போட்டியில் ஆப்கானிஸ்தான் கால்பந்து அணியை 4-0 என்ற இலக்கு கணக்கில் வென்றனர்.

## உசாத்துணைகள்

## வெளியிணைப்புகள்
* RSSSF page on the South Asian Federation Cup

பகுப்பு:கால்பந்தாட்ட அமைப்புகள்
லிசா நோவாக்

**லிசா நோவாக்** (Lisa Nowak) அமெரிக்காவின் வொஷிங்டன் நகரில் பிறந்து புகழ்பெற்ற பெண்மணியாவார். இவர் 1963ம் ஆண்டு மே மாதம்  10ம் திகதி பிறந்தவர். லிசா நோவாக் முன்னாள் அமெரிக்கா கடற்படை அதிகாரியாகவும் நாசாவின் விண்வெளி வீராங்கனையாகவும் செயற்பட்டு வந்தவர். லிசா நோவாக் 2005ம் ஆண்டு ஜூன் 5ம் திகதி ஜான்ஸன் விண்வெளி மையத்தின் **நாசா விண்வெளி பிளைட் மெடல்** (NASA Space Flight Medal) என்ற பதக்கத்தையும் வென்றெடுத்தார்.

பகுப்பு:ஐக்கிய அமெரிக்க விண்வெளி வீரர்கள்
டாய் ஸ்டோரி 2 (திரைப்படம்)

***டாய் ஸ்டோரி 2 (Toy Story 2)*** 1999 இல் வெளியான அமெரிக்கக் கணிணி அசைவூட்டத் திரைப்படமாகும். டார்லா ஆண்டர்சனால் தயாரிக்கப்பட்டு லீ அங்க்கிரிச்சால் இயக்கப்பட்டது. டாம் ஹாங்க்ஸ், டிம் ஆல்லன் ஆகியோர் குரல் கொடுத்துள்ளனர்.

இப்படம் டாய் ஸ்டோரி திரைப்படத்தின் தொடர்ச்சியாக வெளிவந்தது. டாய் ஸ்டோரி 3 2011இல் வெளிவந்தது.

## விருதுகள்
### [[அகாதமி விருதுகள்]]
#### பரிந்துரைக்கப்பட்டவை
* சிறந்த அசல் இசைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1999 திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்கத் திரைப்படங்கள்
ஐஎன்எஸ் ராணா (டி52)

**ஐஎன்எஸ் ராணா (டி52)** ஆனது இந்தியக் கடற்படையில் தற்போது சேவையிலுள்ள ராஜபுதன வகுப்பு அழிகலன் ஆகும். இது 28 ஜூன் 1982 அன்று செயல்பாட்டுக்கு வந்தது. 

இது சோவியத்தின் கசின் வகுப்பு வழிநடத்தப்பட்ட ஏவுகணை அழிகலனை மறு வடிவமைப்பு செய்து உருவாக்கப்பட்டது. 
## வரலாறு
ஐஎன்எஸ் ராணா இந்தியக் கடற்படையின் கிழக்கு படைப்பிரிவில் செயல்படுகிறது. இதன் முதன்மைத் துறைமுகம் விசாகப்பட்டினம் ஆகும். 
ஐஎன்எஸ் ரஞ்சித் கப்பலுடன் சேர்ந்து இது சீனாவின் சின்டாவ் துறைமுகத்திற்கு 2007 ஏப்ரல் மாதத்தில் பயணம் மேற்கொண்டது. 

ஏப்ரல் 2008ல் இது  பாங்காக், தாய்லாந்திற்கு ஐஎன்எஸ் கிரண் (பி44) கப்பலுடன் சேர்த்து சென்றது. அதே மாதத்தின் இறுதியில் இக்கப்பல் மணிலா, பிலிப்பைன்ஸ்க்கும் சென்றது.

5-6 ஜூன் 2010ல், இந்திய மற்றும் ஆஸ்திரேலிய கடற்படைகளுக்கிடைப்பட்ட இருதரப்பு ஒத்துழைப்பை மேம்படுத்தும் விதமாக ஆஸ்திரேலியாவின் பிரெமன்ட்லுக்கு நட்புறவுப் பயணம் மேற்கொண்டது. 

## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

## மேற்கோள்கள்


பகுப்பு:இந்திய போர்க் கப்பல்கள்
இறக்கைபாரம்

காற்றியக்கவியலில் **இறக்கைபாரம்** (*Wing Loading*) என்பது முழு வானூர்தியின் எடையை (எரிபொருள், பயணக்குழு மற்றும் பயண பாரம் ஆகியவை ஏற்றப்பட்டிருந்தால் அவற்றின் எடையும் சேர்த்து) வானூர்தியின் இறக்கைப் பரப்பளவால் வகுக்கக் கிடைப்பதாகும்.  ஒரு வானூர்தியின் வேகத்துக்கு நேர்விகித்ததில் அதன் இறக்கையின் ஒவ்வொரு அலகிலும் ஏற்றம் அதிகரிக்கிறது, ஆகவே வழமையில் சிறிய இறக்கையும் குறிப்பிட்ட எடையைத் தூக்கிச் செல்வதற்கான ஏற்றத்தை நிலையான பறத்தலில் அதிக இறக்கைபாரத்தில் செல்லும்போது உருவாக்கும்.  அதற்குநேராக, தரையிறக்க மற்றும் வானேற்ற வேகங்களும் அதிகமாக இருக்கும்.  அதிக இறக்கைபாரத்தால் வானூர்தியின் நழுவியக்கச் சுதந்திரமும் குறைகிறது.  இவையனைத்தும் இறக்கையுடைய உயிரிகளுக்கும் பொருந்தும்.

## அலகுகள்

வழமையாக இறக்கைபாரங்கள் lb/ft2 (அ) kg/m2 (அ) N/m2 அலகுகளில் குறிக்கப்படுகின்றன.

## வெளியிணைப்புகள்
*NASA article on wing loading Retrieved 8 February 2008

பகுப்பு:காற்றியக்கவியல்
ஆய்லர் சமன்பாடுகள் (பாய்ம இயக்கவியல்)

பாய்ம இயக்கவியலில் **ஆய்லர் சமன்பாடுகள்** என்பது பாகுமையற்ற பாய்வைக் கட்டுப்படுத்தும் சமன்பாடுகளின் தொகுப்பு ஆகும்.  இதைத் தருவித்த லியோனார்டு ஆய்லரின் பெயரில் வழங்கப்படுகின்றன.  இச்சமன்பாடுகள் நிறை (தொடர்ச்சி), உந்தம், மற்றும் ஆற்றல் அழிவின்மைகளைக் குறிக்கிறது; இது, பாகுமை மற்றும் வெப்பக் கடத்தல் முற்றிலும் அற்ற நிலையில் உள்ள நேவியர்-ஸ்டோக்ஸ் சமன்பாடுகள் ஆகும்.  உண்மையில், நிறை (தொடர்ச்சி) மற்றும் உந்த சமன்பாடுகள் மட்டுமே ஆய்லரால் தருவிக்கப்பட்டன.  ஆயினும், பாய்ம இயக்கவியலில் அனைத்து அழிவின்மை விதிகளும் - ஆற்றல் அழிவின்மை விதி உட்பட - **ஆய்லர் சமன்பாடுகள்** என்றே வழங்கப்படுகின்றன.

## மேற்கோள்கள்

பகுப்பு:பாய்ம இயக்கவியல்
பகுப்பு:இயற்பியல் கோட்பாடுகள்
பகுப்பு:லியோனார்டு ஆய்லர்
வெண்டி பி. லாரன்ஸ்

**வெண்டி பி. லாரன்ஸ்** (Wendy B. Lawrence) என்பவர் 1959ம் ஆண்டு சூலை மாதம் 2ம் திகதி அமெரிக்காவில் பிறந்தவர். முன்னாள் அமெரிக்கா கடற்படைத் தளபதியாகவும், பொறியியலாளராகவும், நாசா விண்வெளி ஆராய்ச்சி மையத்தின் விண்வெளி வீரராகவும் கடமை புரிந்தவர். வெண்டி பி. லாரன்ஸ் அமெரிக்கா கடற்படை பயிற்சி நிலையத்தில் பட்டம் பெற்ற முதல் பெண்மணியாவார்.

பகுப்பு:1959 பிறப்புகள்
பகுப்பு:ஐக்கிய அமெரிக்க விண்வெளி வீரர்கள்
நேவியர்-ஸ்டோக்சு சமன்பாடுகள்

**நேவியர்-ஸ்டோக்சு சமன்பாடுகள்** (*Navier-Stokes equations*) பாய்மங்களின் இயக்கத்தை விளக்கும் சமன்பாடுகளாகும்; இவை, இவற்றைத் தருவித்த கிளாட்-லூயி நேவியர் மற்றும் ஜார்ஜ் கேப்ரியல் ஸ்டோக்ஸ் ஆகியோரின் பெயரில் வழங்கப்படுகிறது. நியூட்டனின் இரண்டாம் விதியை பாய்ம ஓட்டத்திற்குப் பயன்படுத்தும்போது இவை கிடைக்கின்றன; இச்சமன்பாடுகள் பாய்மத்தின் தகைவானது, பரவும் பிசுக்குமை உறுப்பு (திசைவேகத்தின் மாறல் விகிதத்துக்கு நேர்விகிதத்தில் இருக்கும்) மற்றும் அழுத்த உறுப்புகளின் சேர்க்கை என்ற அனுமானத்தினடிப்படையில் ஆனது.

இச்சமன்பாடுகள் கல்வி மற்றும் பொருளியல் சார்ந்த பலவித நிகழ்வுகளை (இயற்பியல் முறையில்) விளக்குவதற்குப் பயன்படுகின்றன. வானிலை, கடல் நீரோட்டம், குழாய்களில் நீரோட்டம், மற்றும் விமான இறக்கையைச் சுற்றிக் காற்றோட்டம் போன்ற பலவற்றை மாதிரியமைக்கவும் பயன்படுகின்றன. வானூர்திகள் மற்றும் தானூந்துகளின் வடிவமைப்பு, இரத்த ஓட்டம் பற்றி ஆராய்வதற்கு, மின்நிலையங்களின் வடிவமைப்பு, சுற்றுப்புறத் தூய்மைக் கேட்டைப் பகுப்பாயவும், இன்னபிற பயன்களுக்கும் இச்சமன்பாடுகள் அவற்றின் முழு மற்றும் எளிமைப்படுத்தப்பட்ட வடிவங்களில் பயன்படுத்தப்படுகின்றன. மேலும் இச்சமன்பாடுகள், மேக்ஸ்வெல் சமன்பாடுகளோடு சேர்த்து காந்தப்பாய்ம இயக்கவியல் ஆராய்ச்சி மற்றும் மாதிரியமைத்தலுக்குப் பயன்படுகின்றன.

இச்சமன்பாடுகள் முற்றிலும் கணிதவியல் சம்பந்தமாகவும் பெரும் ஆர்வத்தைத் தூண்டுபவனாக இருக்கின்றன. இவை மிகப்பரவலாக பயன்படுத்தப்பட்டும் கணிதவியலாளர்கள், இச்சமன்பாடுகளுக்கு முப்பரிமாணத்தில் தீர்வுகள் இருக்கின்றன (உள்ளமைத் தேற்றம்) மற்றும் ஏதும் வழுவிடம் (ஒப்புரவு) இல்லாமலிருக்கின்றன என்று இதுவரை நிரூபிக்காதிருக்கின்றனர். இது நேவியர்-ஸ்டோக்ஸ் உள்ளமை மற்றும் ஒப்புரவு இடர்ப்பாடு எனப்படுகிறது. இதனால் க்ளே கணிதவியல் கழகம், கணிதவியலின் ஏழு முக்கிய இடர்ப்பாடுகளில் ஒன்று என அறிவித்துள்ளது. இச்சமன்பாடுகளுக்குத் தீர்வு அல்லது எதிர் உதாரணம் கண்டுபிடித்தால் ஒரு மில்லியன் அமெரிக்க டாலர்கள் பரிசளிப்பதாகவும் அக்கழகம் அறிவித்துள்ளது.

பகுப்பு:பாய்ம இயக்கவியல்
பகுப்பு:காற்றியக்கவியல்
பகுப்பு:இயற்பியல் கோட்பாடுகள்
ஏ-4 நெடுஞ்சாலை (இலங்கை)

**ஏ-4 நெடுஞ்சாலை** என்பது இலங்கையின் தலைநகரான கொழும்பையும் மட்டக்களப்பையும் இணைக்கும் 430கிலோமீட்டர் தூர நெடுஞ்சாலை ஆகும். இதுவே இலங்கையிலுள்ள மிக நீண்ட நெடுஞ்சாலையாகவும் கொள்ளக்கூடியது. இது கொழும்புக்கும் மட்டக்களப்புக்குமிடையில் மேற்கு, சபரகமுவா, ஊவா மற்றும் கிழக்கு மாகாணத்தின் பல பிரதான நகரங்களை இணைக்கின்றது.

இந் நெடுஞ்சாலை கொழும்பு, நுகேகொடை, மகரகம, அவிசாவளை, இரத்தினபுரி, புத்தளை, மொனராகலை, சியம்பலண்டுவ, பொத்துவில், திருக்கோவில், ஒலுவில், காரைதீவு, கல்முனை, செட்டிபாளையம், மட்டக்களப்பு ஆகிய நகர்களூடாக செல்கின்றது.

## உசாத்துணை மற்றும் வெளி இணைப்புகள்

* வீதி அபிவிருத்தி அதிகாரசபை 
* துறைமுகங்கள், நெடுஞ்சாலைகள் அமைச்சு

பகுப்பு:இலங்கையின் நெடுஞ்சாலைகள்
காற்றிதழ்

**காற்றிதழ்** (*Airfoil* (அ) *Aerofoil*) என்பது இறக்கை அல்லது அலகின் (உந்தி, சுற்றகம், சுழலி) பாய்மரப்படகின் பாய் ஆகியவற்றின் குறுக்குவெட்டுத் தோற்றம் ஆகும்.

காற்றிதழ் வடிவிலான திடப்பொருள் ஒரு பாய்மத்தில் செல்லும்போது காற்றியக்க விசைகளை உருவாக்குகிறது.  அவ்விசைகளுள் முக்கியமானது, பொருள் செல்லும் திசைக்கு செங்குத்தாக செயல்படும் ஏற்றம் ஆகும்.  இயக்கதிசைக்கு இணையாக, ஆனால் எதிர்திசையில், செயல்படும் விசை இழுவை எனப்படும்.  குறையொலிவேக பறத்தலில் பயன்படும் காற்றிதழ்களின் பொதுவான பண்புகள்: மொழுக்கட்டையான  தலைப்புமுனையும் கூரான பின்விளிம்பும் கொண்டிருக்கும், மேலும் பெரும்பாலான நேரங்களில் சமச்சீரற்ற விற்சாய்வும் கொண்டிருக்கும்.  இதேபோன்ற குணங்களோடு நீரை இயங்கு பாய்மமாகக் கொண்ட இதழ்கள் நீரிதழ்கள் எனப்படும்.

காற்றிதழில் உருவாகும் ஏற்றம், காற்றிதழின் தாக்குகோணம் மற்றும் வடிவத்தைப் பொறுத்தது.  காற்றிதழை காற்றோட்டத்துக்கு ஒரு குறிப்பிட்ட கோணத்தில் அமையும்போது, காற்றிதழ் காற்றோட்டத்தை விலக்கி விடுகிறது.  அதனால் காற்றின் விலக்க திசைக்கு நேரெதிர்த்திசையில் காற்றிதழின்மீது விசை ஏற்படுகிறது.  அவ்விசை காற்றியக்க விசை எனப்படுகிறது, அதனை இருகூறுகளாக பிரிக்கலாம்: ஏற்றம், இழுவை.  பெரும்பான்மையான காற்றிதழ்கள் ஏற்றவிசையை உருவாக்குவதற்கு நேர்மறை தாக்குகோணங்கள் தேவைப்படும், ஆனால் விற்சாய்வுடை காற்றிதழ்கள் சுழிய தாக்குகோணத்திலும் ஏற்றத்தை உருவாக்கும்.  இவ்வாறு காற்றிதழின் அருகாமையில் காற்றோட்டம் விலகிச் செல்வதால் வளைந்த சீர்வரிகள் உண்டாகின்றன, அதனால் காற்றிதழின் ஒரு பக்கம் குறைந்த அழுத்தமும், மற்றொரு பக்கம் அதிக அழுத்தமும் ஏற்படுகிறது.  இந்த அழுத்த வேறுபாட்டோடு திசைவேக வேறுபாடும் ஏற்படுகிறது, பெர்னூலி தத்துவத்தின்படி, எனவே காற்றிதழைச் சுற்றி ஏற்படும் பாய்வுப்புலத்தில் மேற்புறம் சராசரி திசைவேகம் அதிகமாகவும் கீழ்ப்பக்கம் சராசரி திசைவேகம் குறைவாகவும் இருக்கும்.  இதனால் ஏற்படுகின்ற ஏற்றத்தை மேல்/கீழ் பக்கங்களுக்கிடையேயான திசைவேக வேறுபாட்டை வைத்தே சுழற்சி (பாய்ம இயக்கவியல்)|சுழற்சி மற்றும் குட்டா-ஜோகோவ்ஸ்கி தேற்றம் ஆகியவற்றின் மூலம் கணக்கிடலாம், காற்றிதழைச் சுற்றி அழுத்தத்தைக் கணக்கிடத் தேவையில்லை.

## உசாத்துணைகள்
*
*Desktopaero 
*University of Sydney, Aerodynamics for Students
*

## வெளியிணைப்புகள்

* UIUC Airfoil Coordinates Database 
* Database with airfoils 
* Airfoil & Hydrofoil Reference Application 
* The Joukowski Airfoil
* Chard Museum  The Birth of Powered Flight.
* FoilSim An airfoil simulator from NASA.

பகுப்பு:பாய்ம இயக்கவியல்
பகுப்பு:காற்றியக்கவியல்
சீர்வரிகள், கீற்றுவரிகள், மற்றும் பாதைவரிகள்

பாய்மப் பாய்வானது முப்பரிமாண வெளியில் திசைவேக திசையன் புலம் கொண்டு பண்பாயப்படுகிறது, இது தொடர்தன்மை எந்திரவியல் கட்டமைப்புக்குள் வருகிறது.  **சீர்வரிகள், கீற்றுவரிகள், மற்றும் பாதைவரிகள்** (*Streamlines, streaklines, and pathlines*) ஆகியன பாய்வின் திசையன் புல விவரணையில் வருகின்ற புல வரிகள் ஆகும்.  இம்மூன்றும் காலத்தைப் பொறுத்து பாய்வு மாறுபடும்போது மட்டுமே வேறுபடுகின்றன; அதாவது, பாய்வானது நிலைப் பாய்வாக இல்லாதிருக்கும்போது.

***சீர்வரிகள்**: இவை ஒரு கணத்தில் பாய்வின் திசைவேக திசையனுக்குத் தொடுகோடாகவிருக்கும் அனைத்து வளைகோடுகளின் குழுவாகும்.  இவை, ஏதேனும் ஒரு கணப்பொழுதில் ஒரு பாய்மக் கூறு செல்லக்கூடிய திசையைக் குறிக்கும்.
***கீற்றுவரிகள்**: இவை குறிப்பிட்ட ஒரு புள்ளிவழியாக தொடர்ச்சியாகக் கடந்துசென்ற பாய்மக் கூறுகளின் நியமப்பாதையாகும்.  பாய்மத்தின் ஒரு புள்ளியில் தொடர்ச்சியாக விடப்படும் சாயம்/நிறமி செல்லும் பாதை கீற்றுவரியாகவிருக்கும்.
***பாதைவரிகள்**: இவை தனித்தனி பாய்மக் கூறுகளின் செல்வழிகளாகும்.  அதாவது, ஒரு குறிப்பிட்ட கால இடைவெளியில் ஒரு குறிப்பிட்ட பாய்மக் கூறு பயணிக்கும் பாதை எனலாம்.  இப்பாதையின் திசை, ஒவ்வொரு கணத்திலும் இருக்கும் சீர்வரிகளைப் பொறுத்து அமையும்.
***காலவரிகள்**: இவை சில குறிப்பிட்ட பாய்மக் கூறுகள் ஒரு குறிப்பிட்ட கால இடைவெளியில் பாய்ம ஓட்டத்தில் ஏற்படுத்தும் வரிகளாகும்.

வரையறைப்படிப் பார்த்தோமேயானால், ஒரே நேரத்தில் வெவ்வேறு சீர்வரிகள் ஒன்றையொன்று வெட்டிக்கொள்ளாது, ஏனெனில் ஒரு பாய்மத் துகள் ஒரே புள்ளியில் இரண்டு திசைவேகங்களைக் கொண்டிருக்க இயலாது.  அதேபோல, கீற்றுவரிகள் தம்மையோ அல்லது வேறு கீற்று வரிகளையோ வெட்டிக்கொள்ளாது, ஏனெனில் இரண்டு பாய்மத்துகள்கள் ஒரே நேரத்தில் ஒரே இடத்தில் இருக்கவியலாது; ஒரு கீற்றுவரியின் ஆரம்பப் புள்ளி மற்றொரு ஆரம்பப் புள்ளியின் கீற்று வரியோடு ஒருங்கமைந்திருந்தாலொழிய இரு கீற்றுவரிகள் வெட்டிக்கொள்ளாது.  ஆனால், பாதைவரிகள் ஒன்றையொன்று வெட்டிக்கொள்ளும்; ஆனால், இரு வெவ்வேறு பாதைவரிகளின் ஆரம்ப மற்றும் இறுதிப் புள்ளிகள் வெவ்வேறாக இருக்கும்.

சீர்வரிகளும் காலவரிகளும் ஒரு குறிப்பிட்ட கணப்பொழுதில் சில பாய்வுப்புல பண்புகளைப் பற்றி நமக்குத் தெரிவிக்கின்றன, ஆனால் கீற்றுவரிகள் மற்றும் பாதைவரிகள் பாய்வின் முழுநேர வரலாற்றைப் பொறுத்திருக்கும்.  எனினும், பெரும்பாலான நேரங்களில் பாதைவரிகளின் (அல்லது கீற்றுவரிகளின்) தொடர்படங்கள் - தனித்தனிப் படங்களாகவோ அல்லது காணொளியாகவோ - பாய்வின் பண்புகளைப் பற்றியும் வரலாற்றையும் அறியப் பயன்படுகின்றன.

பகுப்பு:பாய்ம இயக்கவியல்
பகுப்பு:காற்றியக்கவியல்
நட்சன் எண்

**நட்சன் எண்** (*Knudsen number*-'Kn') என்பதொரு பரிமாணமற்ற எண்ணாகும்.  இது ஒரு மூலக்கூறின் சராசரி மோதலிடைத் தொலைவுக்கும் எடுத்துக்கொள்ளப்படும் ஏதேனுமொரு அளவீட்டுக்குமுள்ள (உதாரணமாக, பாய்மத்திலிருக்கும் ஒரு பொருளின் ஆரம்) விகிதமாகும்.  டென்மார்க்கைச் சேர்ந்த இயற்பியலாளரான *மார்டின் நட்சன்* (1871-1949) என்பாரின் பெயரில் இது வழங்கப்படுகிறது.

## வரையறை

நட்சன் எண் பரிமாணமற்ற எண்ணாகும்.  அது கீழ்வருமாறு வரையறுக்கப்படுகிறது:
:\mathit{Kn} = \frac {\lambda}{L}
 
இங்கு,
* \lambda = சராசரி மோதலிடைத் தூரம் [L1]
* L = எடுத்துக்கொள்ளப்படும் அளவீட்டு நீளம்[L1].

ஒரு நல்லியல்பு வளிமத்துக்கு சராசரி மோதலிடைத் தூரத்தை எளிதில் கணக்கிடலாம்.  எனவே,
:\mathit{Kn} = \frac {k_B T}{\sqrt{2}\pi\sigma^2 p L}

இங்கு,
* k_B என்பது போல்ட்சுமேன் மாறிலி (1.3806504(24) × 10−23 J/K in SI units), [M1 L2 T−2 θ−1]
* T என்பது வெப்பயியக்கவியல் வெப்பநிலை, [θ1]
* \sigma என்பது துகள் விட்டம், [L1]
* p என்பது மொத்த அழுத்தம், [M1 L−1 T−2].

வளிமண்டலத்தில் துகள் இயக்கவியலுக்கு, மற்றும் திட்ட வெப்ப அழுத்த அனுமானத்தில், அதாவது 25&nbsp;°C மற்றும் 1 atm, \lambda ≈ 8 × 10−8 m.

பகுப்பு:பாய்ம இயக்கவியல்
செழியன்

**செழியன்** என்னும் பெயர் கொண்ட பாண்டியர் பலர் சங்கப்பாடல்களில் குறிப்பிடப்படுகின்றனர். 
*சங்ககாலக் காசில் காணப்படும் செழியன்
*நெடுஞ்செழியன் என்று பெயர் பெற்ற பாண்டிய மன்னர்கள்.
*வெண்டேர்ச் செழியன்
*வெற்றிவேற் செழியன் ஆகியோர் அவர்கள்.
*செழியன் சேந்தன் - கி.பி. 625 முதல் 640 வரை ஆட்சி புரிந்த பாண்டிய மன்னனாவான்
இவர்களில் செழியன் என்றாலே தலையாலங்கானத்துச் செருவென்ற நெடுஞ்செழியன் ஒருவனை மட்டுமே குறிக்கும் அளவுக்குச் சங்கப்புலவர்களிடையே இவன் சிறப்புற்று விளங்கிவந்தான்.
*செழியன் - திரைப்பட ஒளிப்பதிவாளர், இயக்குநர்
*இரா. செழியன் - தமிழக அரசியல்வாதி
காற்றுச்சுரங்கம்

**காற்றுச்சுரங்கம்** (*Wind tunnel*) என்பது காற்றியக்கவியல் ஆராய்ச்சிகளில் பயன்படும் கருவியாகும்.  இது திண்மப் பொருட்களைச் சுற்றி காற்றோட்டத்தை ஆராயப் பயன்படுகிறது.  இது குழல்வடிவ காற்றோட்ட வழியையும் ஆய்வுப்பொருள் மையத்தில் நிறுவப்படும் அமைப்பையும் கொண்டிருக்கிறது.  ஆய்வுப்பொருளைச் சுற்றி காற்றோட்டத்தை ஏற்படுத்த ஒரு திறன்மிகுந்த சுழல்விசிறியைக் கொண்டிருக்க வேண்டும்; சுழல்விசிறி காற்றோட்டத்தை நேர்ப்படுத்த இதழ்களைக் கொண்டிருக்க வேண்டும்.  காற்றோட்டத்தால் ஆய்வுப்பொருள் மீது ஏற்படும் விசைகளை அளக்க, ஆய்வுப்பொருள் உணர்வுத்திறன் மிகுந்த தாங்கிகளால் தாங்கப்பட்டிருக்கும்; அல்லது, ஆய்வுப் பொருளைச் சுற்றிய காற்றோட்டத்தைக் கண்டறிய புகை அல்லது கண்டுணரக்கூடியப் பொருளேதேனும் செலுத்தப்படுகிறது.  மிகப்பெரும் காற்றுச்சுரங்கங்களில் வானூர்தி அல்லது தானூர்திகளின் முழுமாதிரிகளே பயன்படுத்தப்படுகின்றன; ஆனால் இவற்றை இயக்குவதற்கு பெருமளவு பொருட்செலவு ஏற்படும், ஆதலால் இவற்றின் பல பணிகள் கணினி மாதிரியமைத்தல் மூலம் செய்யப்படுகின்றன.  வாகனங்கள் மட்டுமன்றி கட்டிடம் மற்றும் பாலம் போன்ற பெரிய கட்டமைப்புகளைச் சுற்றிய காற்றோட்டத்தை ஆராயவும் *காற்றுச்சுரங்கங்கள்* பயன்படுத்தப்படுகின்றன.  முதன்முதலில் முழுதும் சூழப்பட்ட காற்றுச்சுரங்கங்கள் 1871-இல் கண்டறியப்பட்டன; அளவில் பெரிய காற்றுச்சுரங்கங்கள் இரண்டாம் உலகப்போரின்போது கட்டமைக்கப்பட்டன.

## மேற்கோள்கள்

பகுப்பு:பாய்ம இயக்கவியல்
பகுப்பு:காற்றியக்கவியல்
எச்ஏஎல் இலகுரக போர் உலங்கு வானூர்தி

**எச்ஏஎல் பிரசந்த்** (*HAL Prachand*) என்பது  பல்பணி போர் உலங்கு வானூர்தி ஆகும். இது இந்தியாவில் இந்துசுதான் வானறிவியல் நிறுவனத்தால் இந்தியத் தரைப்படை மற்றும் இந்திய வான்படையினரின் உபயோகத்திற்காக உருவாக்கப்பட்டுள்ளது.  

இந்த இலகுர உலங்கு வானூர்தியின் வடிவமைப்பு இந்தியப் பாதுகாப்புப் படைகளில் உள்ள துருவ்  வடிவமைப்பிலிருந்து பெறப்பட்டதாகும். இந்த இலகுர போர் உலங்கு வானூர்தியின் முதல் மாதிரி வடிவம் 4 பெப்ரவரி 2010 அன்று முதல் தரை ஓட்டத்தை முடித்தது. இலகுரக போர் உலங்கு வானூர்தி (Light Combat Helicopter)  என முன்பு பெயரிடப்பட்ட இந்த வானூர்தி 3 அக்டோபர் 2022 அன்று இந்திய வான்படையில் சேர்த்து கொள்ளப்பட்டுள்ளது. 

## உருவாக்கம்
உருசியாவில் உருவாக்கப்பட்ட எம்ஐ-35ன் செயல்பாடுகள் அதிக உயரமுள்ள போர்க்களப் பகுதிகளான கார்கில் போன்ற இடங்களில் திருப்திகரமாக இல்லாததால், இது போன்ற செயல்பாடுகளுக்காக மிக அதிக பறப்புயர்வு எல்லையை (service ceiling) கொண்ட ஒரு தாக்குதல் உலங்கு வானூர்தியின் தேவையை உருவாக்கியது.

2006ல் இந்துசுதான் வானறிவியல் நிறுவனம் இலகுரக உலங்கு வானூர்தி உருவாக்கத்திற்கான அதன் திட்டத்தை அறிவித்தது. இந்தியத் தரைப்படை மற்றும் இந்திய வான்படையினரின் தேவைகளை பூர்த்தி செய்வதற்கான இலகுரக உலங்கு வானூர்தியின் வடிவமைப்பு மற்றும் மேம்பாட்டு பணிகளுக்கான நிதி அக்டோபர் 2006ல் வழங்கப்பட்டது. தற்போதைய வடிவமைப்பில் இந்த உலங்கு வானூர்தி 6500மீ பறப்புயர்வு எல்லையை கொண்டது.

## பயன்படுத்துபவர்கள்
;
*இந்திய வான்படை: 10 பயன்பாட்டில் உள்ளது; 66 உலங்கு வானூர்திகள் வாங்க ஒப்பந்தமிடப்பட்டுளது.
*இந்தியத் தரைப்படை: 5 பயன்பாட்டில் உள்ளது; 90 உலங்கு வானூர்திகள் வாங்க ஒப்பந்தமிடப்பட்டுளது

## விவரக்குறிப்புகள்

## மேற்கோள்கள்

பகுப்பு:படைத்துறை உலங்கு வானூர்தி
பகுப்பு:தாக்குதல் உலங்கு வானூர்தி
மூவா நினைவுகள்

**மூவா நினைவுகள்** என்பது தமிழறிஞர் மு. வரதராசன் அவர்களின் நினைவுப் பதிவு நூல் ஆகும். இதனை முனைவர் ம. ரா. போ. குருசாமி எழுதியிருக்கிறார். மூவா என்னும் சொல்லுக்கு அழியாத என்பது பொருள். மாணவர் ஒருவர் தன் பேராசிரியர் ஒருவரைப் பற்றி தன்னுள் அழியாது இருக்கும் நினைவுகளை பற்றிக் கூறுவதால் இந்நூலிற்கு மூவா நினைவுகள் எனப் பெயரிட்டப்பட்டு உள்ளது.

## மு.வ.வும் ம.ரா.போ.கு.வும்
மு.வ. சென்னை பச்சையப்பன் கல்லூரியில் தமிழ் விரிவுரையாளராக இருந்த பொழுது 1940-41ஆம் கல்வியாண்டில் அங்கு இடைநிலை (Intermediate) வகுப்பிற் சேர்ந்தவர் ம.ரா.போ.கு. அங்கேயே தொடர்ந்து படித்து 1944-45ஆம் கல்வியாண்டில் BOL (Hons) பட்டம் பெற்றவர். அப்பொழுது மு.வ. அவருக்கு ஆசிரியராக, நண்பராக, வழிகாட்டிய இருந்திருக்கிறார். அந்த உறவு மு.வ. மறைந்த 1974ஆம் ஆண்டு வரை தொடர்ந்திருக்கிறது.  அந்த 35 ஆண்டு காலத்தில் தமக்கும் தம் ஆசிரியருக்கும் இடையே நிலவிய உறவைப் பற்றிய நினைவலைகளை 19 கட்டுரைகளாக, மு.வ.வின் நூற்றாண்டை ஒட்டி இதழொன்றில், குருசாமி எழுதி இருக்கிறார். அந்தக் கட்டுரைகளின் தொகுப்பே இந்த நூல்.

## பொருளடக்கம்
# மற்றும் ஒரு தெ.பொ.மீ.
# பாடங்களுக்கு அப்பாலும்…
# திருத்தமான திருத்தம்
# இரக்கம் சாதி பாராது
# தோற்றது பகுத்தறிவு
# வெறும் கட்ட்டமா?
# திலகா: செந்தாமரை
# தவறான செய்திக்கு இரையான நாவல்
# எளிமையின் எல்லை; வண்மை
# கோவையில் மு.வ.
# தண்டனை
# தனிக்கவனம்
# ஆடம்பரம் ஆத்திகர்க்குக் கூடாது
# கடமை நோன்பு
# மு.வ.எழுத்தில் குறை!?
# நான் ஓர் அணில்
# தீராதவை – தீர்க்க முடியாதவை
# முடிந்த்து, எல்லாமே முடிந்தது
# வரதராச உபநிடதம்

## நூலில் இருந்து சில துளிகள்

* எங்கள் ஆசிரியர் மு.வ. அவர்கள் நன்னூல்வழி அறிமுகப்படுத்தப்படும் அத்தனை இலக்கணங்களுக்கும் முற்றிலும் பொருத்தமான ஒரு பெருந்தகை. இந்த வகையில் அவர் இன்னொரு தெ.பொ.மீ.

* பாடப் புத்தகத்தை  ஒழுங்காகக் கற்பிப்பவன் வாங்கும் சம்பளத்துக்கு மட்டுமே உண்மை பேணுபவன்; சமுதாய உணர்வு முதலான உணர்வுகளையும் சேர்த்து – இளைஞனை சமுதாய உணர்வுடையவனாக ஆக்குவோனே நல்லாசிரியன்.

* பாடத்திற்கு அப்பாலும் ஆசிரியர் மு.வ. ஒரு புரவலராய் – உற்றுழி உதவும் நண்பராய் – வழிவகுத்து நடத்தும் தந்தையாய், தாயாய் விளங்கியவர் எங்கள் மு.வ.

* சிறப்புத் தமிழ் பயில்கின்ற மாணவனை மதிப்பிடுவது வேறு; பொதுத்தமிழ் மாணவனை மதிப்பிடுவது வேறு. முன்னவனின் பிழைகள் எல்லாவற்றையும் புலப்படுத்த வேண்டும். பொதுத்தமிழ் படிக்கின்ற மாணவனின் பிழைகள் எல்லாவற்றையும் சுட்டி, அவனை அச்சுறுத்தக் கூடாது. மு.வ.வின் திருத்தமான திருத்த முறை இது. 

* பிச்சைப் பாத்திரத்துக்குச் சாதி இல்லை. அங்கும் சாதி பார்ப்பவன் கொடிய அரக்கன். இரக்கம் சாதி பாராது.

* பக்தியும் ஒருவகைப் பற்றுத்தான்.  பக்தியும் பாசமும் இருக்கும் இடத்திலே பகுத்தறிவு செயலற்றுப் போகும். 
	
* எளிய வாழ்க்கை; எது மிஞ்சினாலும் ஏழைக்கு.  வலது கை கொடுப்பது இடது கைக்குத் தெரியக் கூடாது – இது கிராமிய மு.வ.

பகுப்பு:தமிழ் வாழ்க்கை வரலாற்று நூல்கள்
பகுப்பு:2011 தமிழ் நூல்கள்
காற்றுநிலையியல்

**காற்றுநிலையியல்** (*Aerostatics*) என்பது நிலையாக இருக்கும் காற்றைப்பற்றிப் படிப்பதாகும்.  இதேபோல், இயக்கத்தில் இருக்கும் காற்றைப்பற்றிப் படிக்கும் அறிவியல் காற்றியக்கவியல் எனப்படும்.  காற்றுநிலையியலானது, பாய்ம நிலையியலின் ஒரு துணைப்பிரிவாகும்.  காற்றுநிலையியல் அடர்த்தி ஒதுக்கீட்டை விளக்குகிறது, குறிப்பாக காற்றில்.  காற்றழுத்தச் சமன்பாடு இதன் முக்கியப் பயன்பாடுகளுள் ஒன்றாகும்.

காற்று மிதவைகள் காற்றைவிட இலகுவான கலன்களாகும், வான்கப்பல் மற்றும் ஊதுபை போன்றவை, அவை காற்றுநிலையியல் விதிகளின்படி மிதக்கின்றன.

பகுப்பு:பாய்ம எந்திரவியல்
பகுப்பு:காற்றியக்கவியல்
யூதர் திருக்கோயில்

**யூதர் திருக்கோயில்** அல்லது **யூதர்களின் கோயில்**, என்பது யூதர்களுக்கு இருந்த எருசலேம் கோவில்களைக் குறிக்கலாம். இவை:

*முதல் கோவில், இது பபிலோனியர்களால் கி.மு 586இல் இடிக்கப்பட்டது.
*இரண்டாம் கோவில், இது உரோமையர்களால் கி.பி 70இல் இடிக்கப்பட்டது.
*மூன்றாம் கோவில் என்பது எசேக்கியேல் நூலில் குறிப்பிடப்பட்டுள்ள எதிர்காலத்தில் வரவிருக்கும் எருசலேம் கோவில் ஆகும்.

யூதர்களுக்கு கோவில் ஒன்று இப்போது இல்லை. உரோமையர்களால் சுமார் கி.பி 70-இல் இடிக்கப்பட்ட இரண்டாம் கோவில். இதுவரை மீண்டும் கட்டப்படவில்லை, இக்கோவில் மீண்டும் கட்டப்பட்டால் அதே இடத்தில், அதே போன்றே கட்டப்பட வேண்டும் என்பது யூதர்களின் நம்பிக்கை. இக்கோவில் இருந்த இடத்தில் இப்போது பாறைக் குவிமாடம் உள்ளது. யூதர்கள் கோவிலில் பலி செலுத்துவர், ஆனால் தொழுகைக்கூடத்தில் இறைவேண்டல் மட்டுமே நடக்கும். இவர்கள் வழிபாடு நடத்து இடம் இப்போது தொழுகைக்கூடம் என அழைக்கப்படுகின்றது.

பகுப்பு:திரு உறைவிடமும் எருசலேம் கோவில்களும்
வளிம இயக்கவியல்

**வளிம இயக்கவியல்** (*Gas dynamics*) என்பது பாய்ம இயக்கவியலின் ஒரு பிரிவாகும், இது வளிமங்களின் இயக்கம் மற்றும் இயற்பியல் தொகுதிகளோடு அவற்றின் தாக்கங்களைப் பற்றிய படிப்பாகும்.  பாய்ம இயக்கவியல் மற்றும் வெப்ப இயக்கவியல் விதிகளின்படி, குறையொலி வேக மற்றும் மீயொலி வேக பறத்தல்களில் உண்டாகும் வளிம ஓட்டங்களைப் பற்றிய படிப்பினையே வளிம இயக்கவியலைக் கட்டமைக்கிறது.  பாய்ம இயக்கவியலின் மற்ற பிரிவுகளிலிருந்து வேறுபடுத்துவதற்காக, பொருட்களின் வழியாகவோ அல்லது அவற்றைச் சுற்றியோ ஒலியின் விரைவு வேகத்தோடு ஒத்த அல்லது அதைவிட அதிகமான வேகத்தில் செல்லும் வளிம ஓட்டங்களைப் பற்றி வளிம இயக்கவியலில் விளக்கப்படுகிறது; இத்தகையப் பாய்வுகள் பாய்வுப்புலங்களில் வெப்பநிலை மற்றும் அழுத்தத்தில் குறிப்பிடத்தகுந்த மாற்றங்களை ஏற்படுத்துகின்றன.  தாரை வானூர்திகளைச் சுற்றி ஏற்படும் அதிர்வலைகள், பீச்சுக்குழல் மற்றும் அடைப்பிதழ்களில் ஏற்படும் அடைவோட்டங்கள், வளிமண்டல மறுநுழைவு வாகனங்களில் ஏற்படும் காற்றியக்க வெப்பமேற்றம், தாரைப் பொறிகளில் வளிம எரிபொருட்பாய்வு போன்றவை வளிம இயக்கவியல் சார்ந்த படிப்புகளுக்கு சில எடுத்துக்காட்டுகளாகும்.  மூலக்கூறு அளவில் வளிம இயக்கவியலானது வளிமங்களின் இயக்கவியற்கொள்கையைப் பற்றிய படிப்பாகும், அது வளிமப்பரவல், புள்ளியியல் எந்திரவியல், வேதிவெப்ப இயக்கவியல், சமச்சீரற்ற வெப்ப இயக்கவியல் போன்றவற்றின் படிப்பினைகளுக்கு இட்டுச்செல்கிறது.  வளிமப் புலம் காற்றாக இருக்கும்போது மற்றும் பறத்தல் சம்பந்தமான ஆய்வெனில் வளிம இயக்கவியல் காற்றியக்கவியல் எனப்படும்.  வானூர்தி, விண்கலம் மற்றும் அவற்றின் உந்துகைத் தொகுதிகளின் வடிவமைப்புகளுக்கு காற்றியக்கவியல் மிகப் பொருத்தமாக இருக்கும்.

## சொல்பழக்க அறிமுகம்
*அமுக்குமை
*மாக் எண்
*பரவல்
*அதிர்வலைகள்

பகுப்பு:வளிம இயக்கவியல்
பகுப்பு:காற்றியக்கவியல்
பகுப்பு:பாய்ம இயக்கவியல்
பின்னல் கோலாட்டம்

thumb|250px|தஞ்சை நால்வர் குடும்பத்தைச் சேர்ந்த கிட்டத்தட்ட நூறு வருடங்கள் பழமையான அரியதொரு புகைப்படம் இது. தஞ்சையில் எடுக்கப்பட்ட இப்புகைப்படத்தில் சிறுமிகள் கோலாட்டம் ஆடுவதைக் காணலாம். பின்னணியில் வயலின் வித்வான் வடிவேலுவுக்கு ஸ்வாதித் திருநாள் மகாராஜா பரிசளித்த வயலினையும் காணலாம். இது ஸ்ரீ பொன்னையா நாட்டியக் கல்லூரியின் எட்டாம் ஆண்டு விழாப் புகைப்படம்.
**பின்னல் கோலாட்டம்** என்பது **குறுந்தடிச் சிலம்பு** எனப்படும் கோலாட்டத்தில் ஒரு வகை ஆகும். கோலாட்டத்தில் பின்னல் கோலாட்டம் பார்க்கச் சிறந்தது. ஒரு கயிறின் இரண்டு புறங்களிலும் கம்புகளைக் கட்டிக்கட்டிக்கொண்டு 10 பேர் ஆடுவார்கள். முன்னும், பின்னும் ஆடி அந்தக் கயிறுகளை பின்னல்களாக கோர்த்து, பின்னர் அதே ஆட்டத்தை திரும்பவும் ஆடி பின்னலை அவிழ்ப்பார்கள். பெரும்பாலும் திருமண வீடுகளில் இந்த கலையாடல் நிகழும். அதாவது மூன்று மூன்று கயிறுகளாக இடைவெளி விட்டு விட்டத்தில் கட்டியிருப்பார்கள். ஒரு கயிறுக்கு ஒன்று அல்லது இரண்டு பேர் வீதம் பிடித்துக்கொண்டே பாட்டுக்கு ஏற்றபடி கோலாட்டம் அடித்தபடியே ஊடாட வேண்டும். பாட்டின் முடிவில் அழகான பின்னல் வந்திருக்கும் கயிறுகளில். இது சற்றுக் கடினமான வகை கோலாட்டமாகும். கல்யாண கோலாகலத்தின் மூன்றாம் நாள் (முகூர்த்தம் முடிந்த அடுத்த நாள்) பிள்ளை வீட்டார் பெண்ணை அழைத்து கிளம்பும் முன், எல்லா பெண்டிரும், இந்த பின்னல் கோலாட்டம் ஆட்டம் ஆடுவார்கள்.

## அமைப்பு
வட்டமான கட்டையில் ஓரத்தில் சுற்றி சுமார் 10 அல்லது 12 துளை போடப்பட்டிருக்கும். அதில் ஒவ்வொரு துளையிலும் நீண்ட மணியான் கயிறு எனப்படும் மெல்லிய உறுதியான கயிறு கோர்க்கப்பட்டு தோரணமாகத் தொங்கவிடப்பட்டு இருக்கும். அந்த கட்டையை கொக்கி மூலம் மரத்தின் கிளையில் கட்டிவிட்டு ஒவ்வொரு கயிறையும் ஆடுபவர்களிடம் கொடுப்பர். ஒரு கோலாட்ட கழியை அதில்  சுற்றிக்கொள்ள வேண்டும். அதை இடது கையில் பிடிக்கவேண்டும். பின்பு இன்னொரு கழியை குறுக்கே 'T' போல வைத்துக்கொண்டு சுற்றி வட்டமாக நிற்க வேண்டும்.

## ஆடலும் பாடலும்
பாடுபவர் பாட ஆரம்பித்ததும் ஆடுபவர்கள் வலது கையில் உள்ள கழியை கயிறு சுற்றி இருக்கும் கழியில் தட்டி குறுக்கும் நெடுக்கும் தாளத்திற்கு தகுந்தவாறு ஆடிக்கொண்டு செல்லவேண்டும். ஒவ்வொரு பாட்டுக்கும் வெவ்வேறு விதமான முறையில் நடன அசைவுகள் உண்டு. பாட்டு முடியும்போது அந்த கயிறுகள் பின்னிக்கொண்டு சடை போலவும் முருங்கைக்காய் போலவும் தெரியும். அதே போல் திரும்பவும் ஆடி முன்பு இருந்த நிலைக்கு வரவேண்டும். யாராவது தப்பாக ஆடிவிட்டால் ஆட்டம் முடியும்போது கயிற்றுப்பின்னல் சரியாக இருக்காது.

## கோப் வேணி
வட மாநிலங்களில் இக்கோலாட்டம் கோப் வேணி என அழைக்கப்படுகிறது. பல வண்ண துணிகளையோ அல்லது கயிற்றையோ உத்தரத்திலிருந்து தொங்கவிட்டு அதை நடனமணிகளின் இடக் கைக்கோலில் கட்டி அவர்கள் அசைவுகளைச் செய்யும்பொழுது மெதுவாகக் கயிறுகள் ஓர் அழகிய பின்னலாக பின்னப்படும். பிறகு ஆடிய முறையின் நேர் எதிர் முறையில் ஆடிப் பின்னல் அவிழ்க்கப்படும். இதுவே ‘கோப் வேணி’. வேணி என்றால் பின்னல் என்று பொருள். இதற்குக் கிருஷ்ண லீலை பற்றிய பாடல்கள் இசைக்கப்படும். ஆடும் ஆண்களும் பெண்களும் வண்ண ஆடை அலங்காரங்கள் செய்து கொள்வார்கள்.

## மேற்கோள்கள்

## வெளியிணைப்புகள்
*  தமிழக நாட்டுப்புறக் கலைஞர்கள் நல வாரியம் 

பகுப்பு:தமிழர் நாட்டுப்புறவியல்
எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்

**எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்** என்பது தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் நடத்தப் பெறும் ஒரு கல்வி நிறுவனமாகும். சென்னை, தரமணியில் அமைக்கப்பட்டுள்ள இந்நிறுவனத்தில் திரைப்படம் மற்றும் தொலைக்காட்சித் தயாரிப்பிற்கு உதவும் பல பயிற்சிகளை அளிக்கும் மூன்று ஆண்டுகள் கால அளவிலான பட்டயப் படிப்புகள் மற்றும் ஓராண்டு அளவிலான நடிப்பு போன்ற சான்றிதழ் படிப்புகளும் கற்றுத் தரப்படுகின்றன.
 
## பட்டயப் படிப்புகள்

இந்தப் பயிற்சி நிறுவனத்தில் கற்றுத்தரும் பட்டயப் படிப்புகள் மூன்று ஆண்டு கால அளவுடையது.

#திரைப்படம் இயக்குதல், திரைக்கதை, வசனம் எழுதுதல் மற்றும் தொலைக்காட்சித் தயாரிப்பு
#திரைப்பட தொழில்நுட்பம் மற்றும் தொலைக்காட்சித் தயாரிப்பு (ஒளிப்பதிவு)
#திரைப்பட தொழில்நுட்பம் மற்றும் தொலைக்காட்சித் தயாரிப்பு (படச்சுருள் செயல்படுத்தல்)
#திரைப்பட தொழில்நுட்பம் மற்றும் தொலைக்காட்சித் தயாரிப்பு (ஒலிப்பதிவு மற்றும் ஒலிப் பொறியியல்)
#படத்தொகுப்பு மற்றும் தொலைக்காட்சித் தயாரிப்பு

## சான்றிதழ் படிப்பு

இந்தப் பயிற்சி நிறுவனத்தில் ஓராண்டு அளவில் கற்றுத்தரும் சான்றிதழ் படிப்பு உள்ளது.

#நடிப்புப் பயிற்சி

 
பகுப்பு:தமிழ்நாட்டுக் கல்லூரிகள்
தால்மேசிய கூழைக்கடா

**தால்மேசியக் கூழைக்கடா** என்பது கூழைக்கடாக் குடும்பத்தைச் சேர்ந்த ஒரு பறவை. இது தென்கிழக்கு ஐரோப்பாவில் இருந்து இந்தியா, சீனா வரையுள்ள ஆழம் குறைந்த ஏரிகளிலும் நீர்நிலைகளிலும் இனப்பெருக்கம் செய்கிறது. தாவரங்களின் குவியலில் இவை கூடு கட்டுகின்றன.

கூழைக்கடாக்களில் இவையே மிகவும் பெரியன. சராசரியாக 160–180 செ.மீ (63-70 அங்குலம்) நீளமும், 11–15 கிலோகிராம் (24-33 பவுண்டு) எடையும் இருக்கும். இவை இறக்கைகள் விரித்த நிலையில் 3 மீட்டருக்கும் (10 அடி) மேலாக இருக்கும். 11 கிலோவுக்கும் மேல் எடையுள்ள இப்பறவைகளே உலகின் மிகப்பெரிய பறக்கும் திறனுள்ள பறவைகளாகும். இனப்பெருக்க காலத்தில் இவற்றின் கீழ் அலகு சிவப்பு நிறத்தில் காணப்படும். இளம் பறவைகள் சாம்பல் நிறத்தில் இருக்கும்.

இப்பறவை சிறுதொலைவுக்கே வலசை போகிறது. மீன்களே இவற்றின் முதன்மையான உணவு. மீனைத் தவிர சிறு நீர்வாழ் உயிரிகளையும் உணவாகக் கொள்ளும்.

வாழிட அழிப்பினால் இவற்றின் எண்ணிக்கை வெகுவாகக் குறைந்து விட்டது.. 1994-ஆம் ஆண்டுக் கணிப்பின் படி ஐரோப்பாவில் ஏறத்தாழ 1000 இணைகள் உள்ளன. இவற்றில் பெரும்பாலானவை உக்ரைன், உருசியா, கிரேக்கம், வடக்கு மக்கெதோனியா, உரோமானியா, பல்கேரியா, அல்பேனியா முதலிய நாடுகளில் காணப்படுகின்றன.

## References

*  Database entry includes a range map and justification for why this species is vulnerable

பகுப்பு:கூழைக்கடாக்கள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:பாக்கித்தானியப் பறவைகள்
பகுப்பு:நடு ஆசியப் பறவைகள்
பகுப்பு:மேற்கு ஆசியப் பறவைகள்
இளம் பெருவழுதி

**இளம் பெருவழுதி** என்னும் சங்க காலத்து அரசன் கடற்போரிலோ, கடற்கோளிலோ மாய்ந்திருக்க வேண்டும். இவனை "கடலுள் மாய்ந்த" என்னும் அடைமொழியுடன் அழைப்பர். இவன் தனக்கென வாழாது பிறற்குரியனாய் இருந்தான் எனவும், ஈகை இரக்கம் போன்ற நற்குணங்கள் பெற்றாவன் என்றும் குறிப்பிடப்படுகின்றது. இவன் திருமாலிடம் பேரன்புடையவனாக இருந்தான் எனவும் தெரிகின்றது.
இளம்பெரு வழுதி சங்ககாலப் புலவர்களில் ஒருவனாகவும் திகழ்ந்தான். இவர் பெயரில் 2 பாடல்கள் உள்ளன.புறநானூற்றுப் பாடலைப் பாடியவர் வேறு, பரிபாடல் நூலிலுள்ள பாடலைப் பாடியவர் வேறு என்பது அறிஞர்கள் கருத்து. பாடலின் பொருளமைதியே இதற்குக் காரணம்.
## புறநானூறு 182
### பாடல்
உண்டால் அம்ம இவ்வுலகம் இந்திரர்
அமிழ்தம் இயைவது ஆயினும் இனிது எனத்
தமியர் உண்டலும் இலரே முனிவிலர்
துஞ்சலும் இலர் பிறர் அஞ்சுவது அஞ்சிப்
புகழ் எனின் உயிரும் கொடுக்குவர் பழி எனின்
உலகுடன் பெறினும் கொள்ளலர் அயர்விலர்
அன்ன மாட்சி அனையர் ஆகித்
தமக்கு என முயலா நோன் தாள்
பிறர்க்கு என முயலுயர் உண்மை யானே.
#### பாடல் தரும் செய்தி
* இந்திரர் அமிழ்தம் = தேவாமிர்தம், சாவா மருந்து ( நம்பிக்கை)

அமிழ்தம் பெறினும் பகிர்ந்து உண்ணுபவர், சினம் கொள்ளாதவர், தூங்காமல், அஞ்சாமல் உழைத்துப் புகழுக்காக உயிரையும் தருபவர், உலகையே கூலியாகப் பெறுவதாயினும் சான்றோர் பழிக்கும் செயலைச் செய்யாதவர், முயற்சியைப் பிறர் நலனுக்கு ஆக்குவோர் ஆகிய இவர்கள் வாழ்வதால்தான் உலகம் வாழ்கிறது.

## பரிபாடல் 15
### செய்தி
* திருமாலிருஞ்சோலை = இருங்குன்று = பெரும்பெயர் இருவரை = கேழ் இருங்குன்று (அழகர் மலை)
அழகர் மலைத் திருமாலை வழிபடுமாறு இந்தப் பாடல் கூறுகிறது. இந்தத் திருமாலின் பெருமை இப்பாடலில் விரிவாகப் பேசப்படுகிறது.

66 அடிகள் கொண்ட இந்தப் பாடலுக்கு மருத்துவன் நல்லச்சுதன் என்பவர் இசை அமைத்து நோதிறம் என்னும் தமிழ்ப்பண்ணால் பாடியுள்ளார்.

பகுப்பு:சங்கப் புலவர்கள்
பகுப்பு:சங்ககாலப் பாண்டியர்
பகுப்பு:இந்திய அரசர்கள்
அழுத்த மையம் (பாய்ம இயக்கவியல்)

**அழுத்த மையம்** (*Center of pressure*) என்பது அழுத்தப் புலத்தில் இருக்கும் ஒரு பொருளின் மீதிருக்கும் ஒரு புள்ளியாகும், அப்புள்ளியில் அழுத்தப் புலத்தின் மொத்த அழுத்தமும் செயல்படுவதாகக் கருத்தில்கொள்ளப்படுகிறது, இதனால் அப்புள்ளியில் விசை மட்டுமே செயல்புரியும் திருப்புத்திறன் ஏதும் செயல்படாது.  அழுத்த மையத்தில் செயல்படும் மொத்த அழுத்தத் திசையன் ஆனது அழுத்தப் புலத்தில் செயல்படும் மொத்த அழுத்தத்தின் தொகையீட்டு மதிப்பாகும். அவ்வாறு தொகையிடப்பட்ட விசையானது, உண்மையில் இருக்கும் அழுத்தப் புலம் அப்பொருள் மீது ஏற்படுத்தும் விசை மற்றும் திருப்புத்திறனை அதே அளவில் ஏற்படுத்துகிறது.  நிலை மற்றும் இயக்க பாய்மவியல் ஆகிய இரண்டிலுமே அழுத்தப் புலங்கள் உருவாகின்றன.  இவ்வாறு அழுத்த மையப்புள்ளியையும் அதில் செயல்படும் திசையன் பலத்தையும் அறிந்தால், அழுத்தப் புலன் செயல்படும் பொருளின் மீதுள்ள எந்தப்புள்ளியைப் பொறுத்து வேண்டுமாயினும் அழுத்தப் புலத்தால் ஏற்படும் விசை மற்றும் திருப்புத்திறனைக் கணக்கிடலாம்.

## மேற்கோள்கள்

பகுப்பு:பாய்ம இயக்கவியல்
பகுப்பு:காற்றியக்கவியல்
தமிழ் முத்திரை

சங்க காலத் தமிழ்வேந்தர்களான சேரர் எய்கணை வில்லையும், சோழர் பாயும் புலியையும், பாண்டியர் தங்களின் அடையாள முத்திரைகளாகப் பயன்படுத்தினர். இவை அக்கால அரசுமுத்திரைகள். 

1940ஆம் ஆண்டுகளுக்குப் பிறகு அரசியல் சாராத **தமிழ் முத்திரை** ஒன்று தோற்றுவிக்கப்பட்டுத் தமிழ்மக்களால் பயன்படுத்தப்பட்டது.
திருமண அழைப்பிதழ், விழா அழைப்பிதழ், அச்சேறும் தமிழ்நூல்கள் போன்றவற்றில் இந்த முத்திரை பயன்படுத்தப்பட்டு வந்தது. 
## காசு முத்திரை

படிமம்:Sangamcholacoin.jpg|சங்க காலச் சோழர் காசு முத்திரை
படிமம்:Spsc.png|ஈழ நாட்டில் கிடைத்த பாண்டியர் காசு முத்திரை
படிமம்:Malayamancoin.jpg|சங்ககால மலையமான் காசு முத்திரை


## வெளியிணைப்புகள்
* சோழர், பல்லவர் (பாண்டியர் இணைகயல்) காசுகள்
* பழனி காசுகள்

## அடிக்குறிப்பு

பகுப்பு:தமிழர் வரலாறு
ஏ-26 நெடுஞ்சாலை (இலங்கை)

ஏ26 நெடுஞ்சாலை (A26 highway) என்பது கண்டியையும் பதியத்தலாவாயையும் இணைக்கும் வீதி ஆகும். இது சுமார் 105 கிலோமீட்டர் நீளம் கொண்டது.  இது 1926இல் பிரித்தானியர்களால் மலைச்சரிவுகளைக் குடைந்து அமைக்கப்பட்டது. பதினெட்டு கொண்டை ஊசி வளைவுகளைக் கொண்டதாக அமைக்கப்பட்ட இப்பாதை மத்திய மலை நாட்டை ஊவாமாகாணத்துடன் இணைக்கின்றது.

இந்நெடுஞ்சாலை திகனை, தெல்தெயா, உன்னரசுகிரி, உடதும்பரை, மகியங்கணை, ஊடாக பதியத்தலாவையை அடைகின்றது.

வளைவுகளின் திருப்ப அளைவைக் குறைக்கும் புனரமைப்பு வேலைகள் ஆசிய அபிவிருத்தி வங்கியின் உதவியுடன் 2008 ஆம் ஆண்டு ஆரம்பிக்கப்பட்டு 2012 மே மாதம் பூர்த்தி செய்யப்பட்டது. பதினெட்டு வளைவு வீதி என அழைக்கப்படும் இவ்வீதியில் தற்போது 17 வளைவுகளையே கொண்டுள்ளன.

## மேற்கோள்கள்

## வெளி இணைப்புகள்
கொண்டை ஊசி வளைவுகளைக் காட்டும் பாதையின் அமைப்பு

பகுப்பு:இலங்கையின் நெடுஞ்சாலைகள்
உலகமுதற்காப்பியங்கள்

காப்பியங்கள் உலகின் பலமொழிகளில் உள்ளதொரு இலக்கிய வகைமையாகும். இந்த இலக்கியவடிவம் தமிழமொழியில் மிகச்சிறப்பாக அமைந்துள்ளது. தமிழின் முதற்காப்பியமாகக் கருதப்படுவது இளங்கோவடிகள் இயற்றிய **சிலப்பதிகாரம்** ஆகும். இதைப்போன்று பிற உலகமொழிகளில் உள்ள காப்பியங்கள் பற்றி இங்குக் காணலாம்.
## உலக முதற்காப்பியங்களின் பட்டியல்

### 1.மொழி:பாபிலோனியம்/ சுமேரியம்

:காப்பியத்தின் பெயர்:**[[கில்கமேசம்]]**
:ஆசிரியன் பெயர்: தெரியவில்லை.
:காலம்/நூற்றாண்டு: கி மு 24 ஆம் நூற்றாண்டு.
:தலைவன்: ;கில்கமேசன்
:ஆணா/பெண்ணா: ஆண் 
:குடிமரபு: அரசன்
:காப்பிய மையக்கருத்து: போர்வீரம்

### 2.மொழி: கிரேக்கம்

:காப்பியத்தின் பெயர்: **[[இலியதம்]]**
:ஆசிரியன் பெயர்: ஓமர் 
:காலம்: கி மு 8 ஆம் நூற்றாண்டு.
:தலைவன்: அக்கிலிசு
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்

### 3.மொழி: வடமொழி (சமக்கிருதம்)

:காப்பியத்தின் பெயர்: **[[இராமாயணம்]]**
:ஆசிரியன் பெயர்: வால்மீகி
:காலம்: கி மு 5 ஆம் நூற்றாண்டு
:தலைவன்: இராமன்
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: அறம்தழுவிய போர்வீரம்

### 4.மொழி: இலத்தீன்

:காப்பியத்தின் பெயர்: **[[ஈனிட்]]**
:ஆசிரியன் பெயர்: வெர்சில்
:காலம்: கி மு 1 ஆம் நூற்றாண்டு
:தலைவன்: ஈனியசு
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்/ ஒழுக்கம்

### 5.மொழி: தமிழ்

:காப்பியத்தின் பெயர்: **[[சிலப்பதிகாரம்]]**
:ஆசிரியர் பெயர்: இளங்கோவடிகள்
:காலம்: கி பி 2 ஆம் நூற்றாண்டு
:தலைமை: கண்ணகி
:ஆணா/பெண்ணா: பெண்
:குடிமரபு: வணிகர்
:காப்பிய மையக்கருத்து: ஒழுக்கவீரம்/கற்பு.

### 6.மொழி: பாரசீகம்

:காப்பியத்தின் பெயர்: **[[சாநாமா]]**
:ஆசிரியன் பெயர்: பிர்தௌசி
:காலம்: கிபி. 11 ஆம் நூற்றாண்டு
:தலைமை: சா இன்சா
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்

### 7.மொழி: செருமானியம்

:காப்பியத்தின் பெயர்: **[[நிபலிங்கன்லைடு]]**
:ஆசிரியன்பெயர்: தெரியவில்லை
:காலம்: கி பி.12 ஆம் நூற்றாண்டு
:தலைமை: சீசுபிரிட்
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்

### 8.மொழி:இத்தாலியம்

:காப்பியத்தின் பெயர்: **[[செருசலத்தின் மீட்சி]]**
:ஆசிரியன் பெயர்: ;டேசோ
:காலம்: கிபி.16 ஆம் நூற்றாண்டு
:தலைமை: காட்பிரி முதலானோர்.
:ஆணா/பெண்ணா: ஆண்
:குடிமரபு: சிற்றரசர்கள்
:காப்பிய மையக்கருத்து: ஒழுக்கம்/ ஆன்மீகவீரம்

### 9.மொழி:போர்த்துகீசியம்
:காப்பியத்தின் பெயர்: **[[ஆசு லுசியதசு]]**
:ஆசிரியன் பெயர்: கேமோயன்சு
:காலம்: கி பி.16 ஆம் நூற்றாண்டு
:தலைமை: வாசுகோடகாமா
:ஆணா/பெண்ணா: ஆண்
:குடிமரபு: குடிமகன்
:காப்பிய மையக்கருத்து: ஒழுக்கம்/ ஆன்மீகவீரம்

### 10. மொழி: ஆங்கிலம்

:காப்பியத்தின் பெயர்: **[[வனதேவ ராணி]]**
:ஆசிரியன் பெயர்: எட்மண்ட் பென்சர்
:காலம்: கி பி. 16 ஆம் நூற்றாண்டு
:தலைமை: தானை மறவர்கள்
:ஆணா/பெண்ணா: ஆண், பெண்
:குடிமரபு: சிற்றரசர்கள் 
:காப்பிய மையக்கருத்து: ஒழுக்கம்/ஆன்மீகவீரம்.

## உசாத்துணைகள்
* மணவாளன், அ.அ., *இலக்கிய ஒப்பாய்வுக்களங்கள்*, 2005.

பகுப்பு:காப்பியங்கள்
ஏ-0 நெடுஞ்சாலை (இலங்கை)

**ஏ-0 நெடுஞ்சாலை** என்பது இலங்கையிலுள்ள ஒரு முதற்றர வீதியாகும். இது கொள்ளுப்பிட்டியையும் இலங்கையில் தலைநகர் ஸ்ரீ ஜயவர்த்தனபுர கோட்டையையும் இணைக்கிறது. இதன் நீளம் 7.12 கி.மீ. இந்த நெடுஞ்சாலை ராஜகிரிய ஊடாகச் செல்கிறது.

## உசாத்துணை

## வெளி இணைப்புகள்
* வீதி அபிவிருத்தி அதிகாரசபை
* துறைமுகங்கள், நெடுஞ்சாலைகள் அமைச்சு

பகுப்பு:இலங்கையின் நெடுஞ்சாலைகள்
விண்பெட்டகம்

**விண்பெட்டகம்** (*Space capsule*) என்பது எளிமையான முதன்மைப் பகுதி வடிவமைப்பைக் கொண்டிருக்கும் (பெரும்பாலும்) மனிதர்கள் பயணிக்கும் விண்கலம் ஆகும், இவை வளிமண்டல நுழைவின் போது ஏற்றத்தை உருவாக்குவதற்கான இறக்கை, மற்றும் இன்னபிற பாகங்கள் இல்லாமலிருக்கும்.  இதுநாள் வரை பெரும்பாலான மனிதர் செல்லும் விண்பயணத் திட்டங்களில் விண்பெட்டகங்களே பயன்படுத்தப்பட்டுள்ளன, முதன்முதலில் மனிதர் விண்ணுக்குச் சென்ற வோசுடாக் (ருசியா) மற்றும் மெர்க்குரி (அமெரிக்கா) ஆகியவை விண்பெட்டகங்களேயாகும்.  அதன்பிறகும் விண்ணுக்கு மனிதர்களை ஏற்றிச் சென்ற ருசிய (வோசுகாட், சோயுசு), அமெரிக்க (ஜெமினி, அப்பல்லோ), சீன (சென்சூ) ஆகியவையும் விண்பெட்டகங்கள் ஆகும்.  வருங்காலத்தில் மனிதர்களை விண்ணுக்கு அனுப்ப வடிவமைக்கப்பட்டுக் கொண்டிருக்கும் அமெரிக்க, சீன, இந்திய விண்கலங்களும் விண்பெட்டகங்களாகவே வடிவமைக்கப்பட்டுவருகின்றன.  குழு ஆய்வு வாகனத்தின் வடிவமைப்பும் விண்பெட்டகமாகவே வடிவமைக்கப்பட்டு வருகிறது.

மனிதர் பயணிக்கும் விண்பெட்டகம் மனிதரின் அன்றாடத் தேவைகளுக்கான அனைத்தையும் கொண்டிருக்க வேண்டும், அதாவது நீர், காற்று மற்றும் உணவு போன்றவை.  விண்வெளியின் அதீத குளிர் மற்றும் கதிரியக்கங்களிலிருந்து மனிதர்களைக் காக்கும் வண்ணமும் அதன் வடிவமைப்பு இருக்க வேண்டும்.  விண்பெட்டகத்துக்குள் மனிதர் வாழும்வண்ணம் வெப்பநிலை மற்றும் சூழலுக்காகக் காப்பு செய்யப்பட்டிருக்க வேண்டும்.  புறப்பாடு மற்றும் புவியிறக்கத்தின்போது விண்வெளி வீரர் விண்பெட்டகத்துக்குள் அங்குமிங்கும் தூக்கிவீசப்படாமலிருப்பதற்குத் தக்க ஏற்பாடுகள் செய்யப்பட்டிருக்க வேண்டும்.  விண்பயணத்தின்போது விண்ணோடிகள் எடையின்மையை உணர்வார்கள், அப்போது அவர்களின் இருக்கை அல்லது படுக்கை ஆகியவற்றோடு அவர்களிருப்பதற்கத் தக்க ஏற்பாடுகள் செய்யப்பட்டிருக்க வேண்டும்.  அதனால் விண்பெட்டகத்திலிருக்கும் அனைத்து இருக்கை, படுக்கை, மேசை போன்றவற்றில் குழப்பம் விளைவிக்கும் வகையில் வார்களும் வார்ப்பூட்டுகளும் இருக்கும்.  இவ்வமைப்பின் மிக முக்கியமான விடயம், விண்பெட்டகத்திலுள்ள விண்ணோடிகள் புவியோடு (கட்டுப்பாட்டு மையத்தோடு) தொடர்புகொள்வதற்குத் தேவையான தொலைத்தொடர்பு உபகரணங்கள் பொருத்தப்பட்டிருக்கும்.

பகுப்பு:விண்வெளிப் பயணம்